### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra KF**

Solbjerg har oplevet stor vækst i løbet af det seneste årti, med mange nye boliger og en igangværende udvikling af gamle butikscentre. Desværre har der ikke været en tilsvarende udvidelse af de lokale idrætsfaciliteter, som har været stort set uændret i kapacitet siden 1970erne.

På nuværende tidspunkt er det ikke muligt for en stor del af de lokale beboere at engagere sig i idræts- og foreningsliv er, da de eksisterende faciliteter skal bruges af skolen i dagtimerne og de resterende timer allerede er fuldt booket frem til 21. Borgerne i Solbjerg har heller ingen letbaneforbindelse og kun én bybus med lav frekvens, hvilket gør dem afhængige af lokale faciliteter for fysisk udfoldelse og klubaktiviteter.

[adresse] har siden 2019 arbejdet på projekt “Det nye [adresse]” for at skabe bedre lokale rammer for idræt og foreningsliv. Den fulde anlægsomkostning er budgetteret til 27 mio kr.

Projektet har søgt om støtte fra puljen til idrætsfaciliteter, men blev ikke tildelt midler i år.

Det Konservative Folkeparti ønsker at støtte op om ”Det nye [adresse]” i [adresse] og foreslår der ydes et projekt tilskud på 50 % af investeringsbudgettet, dog max 13,5 mio kroner, til projektets realisering.

På vegne af byrådsgruppen

Jenny Schmidt og Catrine Jepsen

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.